Αντώνης Ποσειδών

Ο Αντώνης Ποσειδών (1938-2019) ήταν Έλληνας διεθνής  ποδοσφαιριστής, ο οποίος αγωνιζόταν ως ακραίος επιθετικός και στις δύο πλευρές του γηπέδου.

 Σταδιοδρομία 
 Σε συλλογικό επίπεδο 
Προερχόμενος από τη Δόξα Αθηνών της συνοικίας που γεννήθηκε, εντάχθηκε στους εφεδρικούς του Ολυμπιακού Πειραιώς το 1955, ταυτόχρονα με το Στέλιο Ψύχο του Έσπερου Καλλιθέας. Προβιβάστηκε στην α΄ ομάδα το Φεβρουάριο του 1957 και αποτέλεσε παίκτης της έως τις αρχές του 1963.Γιώργος Αλεξανδρής - Ηλίας Λέκκας, Η ιστορία του Ολυμπιακού, Εκδόσεις Γ.Χ Αλεξανδρή, Αθήνα 1996, τόμ. Α, σελ. 245-246, 248, 250 και 252 Πέτυχε το γκολ της νίκης με 2-1 στη φιλική συνάντηση εναντίον της βραζιλιάνικης Σάντος ΦΚ, όπου μετείχε ο Πελέ. Συνολικά, έλαβε μέρος σε 70 αναμετρήσεις Πανελλήνιου πρωταθλήματος και Α΄ Εθνικής κατηγορίας σημειώνοντας 20 τέρματα.Στάθης Αρβανίτης, Η ιστορία του Ολυμπιακού, με πλήρη στοιχεία 1925-2000 • 75 χρόνια θρύλου, Εκδόσεις Καστανιώτη, Αθήνα 2000, ISBN 978-960-03-2945-2, σελ. 258 και 81

Ψυχρότητα στις σχέσεις του με το σύλλογο και βιοποριστικοί λόγοι, τον ώθησαν σε ηλικία 24 ετών να μεταναστεύσει στις Ηνωμένες Πολιτείες Αμερικής. Παρέμεινε επί δεκαετίες, επισκεπτόμενος συχνά την Ελλάδα και διατηρώντας σχέσεις με τον Ολυμπιακό, ενώ επί μακρό διάστημα συνέχισε το άθλημα σε ομογενειακά σωματεία τριών πόλεων.

 Στις εθνικές ομάδες 
Αγωνίστηκε για τα αντιπροσωπευτικά συγκροτήματα Νέων, Ενόπλων και τρεις φορές με την ομάδα ανδρών Ελλάδος.

 Τίτλοι 
Με τον Ολυμπιακό ΠειραιώςΑρβανίτης, ό.π, σελ. 24
 3 Πανελλήνια πρωταθλήματα: 1957, 1958, 1959
 5 Κύπελλα Ελλάδας: 1956-57, 1957-58, 1958-59, 1959-60, 1960-61 (μετείχε στους τελικούς μόνο της πρώτης και τελευταίας διοργάνωσης)
 3 Πρωταθλήματα ΕΠΣ Πειραιώς: 1956-57, 1957-58, 1958-59
 1 Βαλκανικό Κύπελλο: 1961-1963 (δεν αγωνίστηκε στο διπλό τελικό ή τον επαναληπτικό του).Αλεξανδρής-Λέκκας, ό.π, τόμ. Α, σελ. 255

 Βιογραφικά στοιχεία 
Στις ΗΠΑ ανέπτυξε εμπορική δραστηριότητα και απέκτησε δύο κόρες από το γάμο του με Ελληνοαμερικανίδα εκπαιδευτικό. Μετά το θάνατό της το 2015, εγκαταστάθηκε μόνιμα στην Αθήνα. Στις 12 Φεβρουαρίου ανακοινώθηκε από τα μέσα ενημέρωσης ότι έφυγε από την ζωή σε ηλικία 81 ετών.

 Παραπομπές 

 Πηγές 
 Αντώνης Ποσειδώνας - Ένας "καμικάζι" στον Ολυμπιακό, συνέντευξη του ίδιου στο koinoniki.gr
 Γιώργος Αλεξανδρής - Ηλίας Λέκκας, Η ιστορία του Ολυμπιακού, Εκδόσεις Γ.Χ Αλεξανδρή, Αθήνα 1996
 Στάθης Αρβανίτης, Η ιστορία του Ολυμπιακού, με πλήρη στοιχεία 1925-2000 • 75 χρόνια θρύλου, Εκδόσ. Καστανιώτη, Αθήνα 2000, ISBN 978-960-03-2945-2
 Οι θρυλικές εποχές 1953-1959 1996-2003 οι πρωταγωνιστές, Έκδοση Ελληνικά γράμματα Αθήνα 2003 ISBN 960-406-582-3
 Θρύλος πορεία μέσα στο χρόνο, Έκδοση Ηλιότριπο, Αθήνα 1997 ISBN 569-584-365-2
 Χρυσός Θρύλος Έκδοση Art Press,Εκδοτική Α.Ε. , Αθήνα 1997
 Εθνική Ελλάδος πορεία μέσα στο χρόνο , Εκδόσεις Παπαζήση Αθήνα 2001
 Εθνική Ελλάδος ποδοσφαίρου Χρ. Αρβανίτης
 Ολυμπιακός ένα αρχείο μια ιστορία Β. Καρδάσης ,Μίλητος 1997
 Αλμανάκ Περιοδικό Εικόνες, 1991.

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Ολυμπιακού Πειραιώς
Π